“ทีวี ธันเดอร์” เคาะราคา IPO ที่ 2 บ./หุ้น จากพาร์ 0.25 บ./หุ้น
TVT เคาะราคา IPO ที่ 2 บ./หุ้น จากพาร์ 0.25 บ./หุ้น
23 เม.ย. 2558

บริษัท ทีวี ธันเดอร์ จำกัด (มหาชน) หรือ TVT ระบุว่า บริษัทเตรียมเสนอขายหุ้นสามัญเพิ่มทุนแก่ประชาชนเป็นครั้งแรก(IPO)จำนวน 200 ล้านหุ้น โดยกำหนดราคาเสนอขายที่  2 บาท/หุ้น มูลค่าที่ตราไว้(พาร์)ที่ 0.25 บาท/หุ้น  โดยผู้ร่วมจัดจำหน่ายและรับประกันการจำหน่ายหุ้น TVT คือ บล.โนมูระ พัฒนสิน, บล.ฟิลลิป(ประเทศไทย), บล.ฟินันเซีย ไซรัส และบล.แอพเพิล เวลธ์
อนึ่ง TVT  ประกอบธุรกิจผลิตรายการโทรทัศน์ และรายการบันเทิง โดยแบ่งลักษณะธุรกิจเป็น 4 ประเภท ได้แก่ ธุรกิจโฆษณาซึ่งเกิดจากการผลิตรายการโทรทัศน์ ธุรกิจให้บริการซึ่งเกิดจากการรับจ้างผลิตรายการการจัดกิจกรรม ธุรกิจบริหารศิลปิน และ ผลิตและจำหน่ายหนังสือพ็อคเก็ตบุ๊ค ขายสื่อโฆษณา